Далей, у час першых князёўстваў (ІХ-ХІІІ стт.) гэтая тэрыторыя (т.зв. Берасцейская зямля) належала розным князёўствам. І менавіта нашыя рэгіёны не заўсёды належалі таму самому княству, што і Брэст. Спачатку (прыблізна да ХІ ст.) у складзе Уладзімірскай зямлі, потым - як частка Берасцейскай зямлі ў васальным падпарадкаваньні Кіеўскага княства. Але гэта быў час яшчэ да ўзьнікненьня канкрэтных мястэчак ці вёсак. Пра нейкія канкрэтныя пасяленьні таго часу гісторыя нічога не ўзгадвае.